recursal/SuperWikiNEXT-32B huggingface dataset:
Koordinatar: 31°29′10″N 35°9′58″E﻿

**Ma'ale Hever** (hebraisk skrift מַעֲלֵה חֶבֶר) eller **Pnei Hever** (hebraisk skrift פְּנֵי חֶבֶר) er ei religiøs israelsk busetjing. Landsbyen ligg aust i Hebron-fjellet på den okkuperte Vestbreidda, aust for Hebron og er underlagt Har Hebron regionale kommune. Landsbyen, som er heim til over femti familiar, er kalla opp etter den nærliggande Heverelva. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Ma'ale Hever vart grunnlagd som *Nahal Yakin* den 31. januar 1982, som ein militær pionerutpost for Nahal og demilitarisert då han vart gjeven over til elleve familiar kort tid etter, den 24. august 1983. Dei første åra gjekk den einaste vegen til landsbyen forbi Bani Na'im, som no er ein del av Dei palestinske sjølvstyresmaktene.

Kjelder
-------

* *Denne artikkelen bygger på «Ma'ale Hever» frå Wikipedia på engelsk, den 15. september 2015.*
	+ *Wikipedia på engelsk oppgav desse kjeldene:*

1. ↑  «The Geneva Convention». BBC News. 10. desember 2009. Henta 27. november 2010.

Bakgrunnsstoff
--------------

* Nettside Arkivert 2017-10-13 ved Wayback Machine.

| * v
* d
* e
Har Hevron regionale kommune |
| --- |
| Moshavar | Beit Yatir**·** Carmel**·** Ma'on |
| Fellesbusetnader | Adora**·** Abigail**·** Beit Hagai**·** Eshkolot**·** Livne (Shani)**·** Ma'ale Hever**·** Negohot**·** Otniel**·** Sansana**·** Shim'a**·** Susya**·** Telem**·** Teneh Omarim |
| Utpostar | Asa'el**·** Mitzpe Eshtemoa**·** Mitzpe Yair |
Øya er i dag ikkje stort meir enn åtte meter lang og fire-fem meter brei. Foto: Sindre Skrede, 2011

**Kolbeinsey** (Kolbeinsøy på norsk) er ei lita øy med vulkansk opphav 105 km nord for Island og 74 km nordvest for øya Grímsey. Øya er det nordlegaste punktet til Island og ligg ved 67°08′09″N 18°41′03″W﻿Koordinatar: 67°08′09″N 18°41′03″W﻿. Øya er utsett for kraftig erosjon og kjem til å forsvinne heilt i nær framtid, truleg innan få år. Tidlegare estimat har sagt rundt år 2020 estimert frå tidlegare erosjon, men prosessen ser i dag ut til å gå raskare. 

Storleiken i starten av 2001 var berre 90 m², som svarar til ein sirkel med diameter mindre enn 11 meter. Den opphavlege storleiken til øya er ikkje kjend. Då ho først vart målt i 1616 var ho 700 meter lang frå nord til sør og 100 meter brei frå aust til vest. I 1903 var ho alt halvparten så stor og i august 1985 var ho berre 39 meter på tvers. Øya var opp mot 8 meter høg. 

Det var tidlegare ein landingsplass for helikopter på øya, men i mars 2006 vart det rapportert at halve heliporten, som vart forsterka med betong i 1989, var øydelagd på grunn av steinar som raste ut i havet. Av den grunn kan Kolbeinsøy forsvinne tidlegare enn først trudd.

Sjå òg
------

* Islandsk geografi
* Islandske øyar
* Vulkanar på Island

Bakgrunnsstoff
--------------

* Informasjon om Kolbeinsey

Kjelder
-------

* *Denne artikkelen bygger på «Kolbeinsey» frå Wikipedia på engelsk, den 2. oktober 2007.*


|  |  |
| --- | --- |
| Autoritetsdata | 
* VIAF
* GeoNames

 |
**Jan Davidsen Raa** (fødd 24. juli 1949) har sidan 2015 vore leiar for Norsk Pensjonistforbund. Han var leiar for arbeidstakarorganisasjonen Fagforbundet frå 2003 til 2013, det desidert største fagforbundet i Noreg med over 400 000 medlemmer.

Karriere
--------

Davidsen er utdanna brannmann, og har i tillegg arbeidd som renovatør. Han starta den fagpolitiske verksemda si i fagforeininga til brannmennene i Norsk Kommuneforbund i Bergen. Han leidde Fagforbundet frå og med det vart stifta i 2003 då LO-forbundet Norsk Kommuneforbund vart slått saman med det tidlegare YS-forbundet Norsk Helse- og Sosialforbund, han heldt fram som leiar fram til 2013. Før dette leidde han òg Norsk Kommuneforbund i ei årrekkje (frå 1993). Som leiar tok han mellom anna initiativ til å opprette organisasjonen For velferdsstaten og prosjekta «En verdig alderdom – en livsgaranti» og «Modellkommuneprosjektet».

Jan Davidsen har fast plass i LO-sekretariatet, og blir rekna som ein nær alliert av tidlegare LO-leiar Gerd-Liv Valla. I tillegg til at han har sentrale verv i fagrørsla både nasjonalt – til dømes som medlem av LO-sekretariatet sidan 1990 – og internasjonalt. I tillegg sat Davidsen i sentralstyret i Arbeidarpartiet. Han har også hatt styreverv i Kommunal landspensjonkasse, og han har vore styremedlem i A-pressen sidan 2006.

Kjelder
-------

1. ↑  «Jan Davidsen» i *Store norske leksikon*, snl.no.
2. ↑  «Om Fagforbundet» (på norsk bokmål). Fagforbundet. Henta 9. august 2023.

* *Denne artikkelen bygger på «Jan Davidsen» frå Wikipedia på bokmål, den 4. januar 2010.*

Bakgrunnsstoff
--------------

* «Den røde edderkoppen» av Bjørg Aftret på Dagbladet.no (21. november 2009).
* Knut Olav Åmås [red.]: «Davidsen, Jan» av Rolf Utgård i Hvem er hvem? (Aschehoug, 2008).

|  |  |
| --- | --- |
| Autoritetsdata | 
* Store norske leksikon

 |
Papirkniv av bein med hornskaft, frå Indonesia.
**Papirkniv** er ein kniv med uskarp egg ein kan bruka til å opna brev, spretta opp uoppskorne bøker eller folda papir med og liknande. Slike knivar kan vera av ulike materiale som tre, metall, plast, bein eller elfenbein. Ofte er skaftet meir dekorert enn bladet. Nokre moderne papirknivar har uttrekkbare blad i eit skaft av plast.

Opning av konvolutt med papirkniv.
Slike knivar var vanlegare å bruka då bøker ofte blei selde med sider som var blitt folda og ikkje spretta opp. Brevopnar er ein smal variant av papirkniv som er spesifikt laga til å skrjera open ein konvolutt med. Papirknivar er i dag sjeldan i bruk.

Galleri
-------

* Uoppskorne boksider som kan skjerast med ein papirkniv.Uoppskorne boksider som kan skjerast med ein papirkniv.
* Papirkniv av elfenbein og perler frå 1800-talet som har tilhøyrd Josefina av Sverige.Papirkniv av elfenbein og perler frå 1800-talet som har tilhøyrd Josefina av Sverige.
* Japansk papirkniv med blad av stål og skaft av tre.Japansk papirkniv med blad av stål og skaft av tre.
* Engelsk papirkniv frå rundt 1910 med forstørringsglas i eine enden.Engelsk papirkniv frå rundt 1910 med forstørringsglas i eine enden.
* Papirkniv av bakelitt.Papirkniv av bakelitt.

Sjå òg
------

* Pennekniv

Kjelder
-------

1. ↑  «papirkniv» i Nynorskordboka.
2. ↑  «Papirkniv» i *Det Norske Akademis ordbok*
3. ↑  «A Paper Knife Was Not A Letter Opener», *The Regency Redingote*, 24. mai 2013

* *Denne artikkelen bygger på «Paper knife» frå Wikipedia på engelsk, den 3. september 2020.*

Bakgrunnsstoff
--------------

 Commons har multimedium som gjeld: **Papirkniv**
**John Henry Creach**, eller **Papa John Creach** (28. mai 1917–22. februar 1994) var ein amerikansk fiolinist som spelte for Jefferson Airplane (1970–1975), Hot Tuna, Jefferson Starship, Jefferson Starship - The Next Generation, San Francisco All-Stars (1979–1984), The Dinosaurs (1982–1989) og Steve Taylor.

Creach byrja å spele fiolin i barar i Chicago då familien flytte dit i 1935, og han vart etter kvart med eit lokalt cabaretband, the Chocolate Music Bars. Han flytta til Los Angeles i 1945 og spelte på Chi Chi Club, og arbeidde på ein passasjerdampar.

I 1967 spelte han i Parisian Room, då han vart «oppdaga» av trommeslagar Joey Covington. Då Covington vart med i the Jefferson Airplane i 1970, introduserte han dei for Creach, som vart invitert med i Hot Tuna. Publikumsresponsen på dette overtydde resten av Airplane at det var verdt å ta han inn i bandet. Han var med bandet dei neste fem åra. Han var seinare fleire gonger gjesteartist for Jefferson Starship. 

I 1992 vart han eit av dei originale medlemmane av Jefferson Starship - The Next Generation, og spelte med dei til han døydde av hjarteattakk i 1994, 76 år gammal.

Diskografi
----------

* *First Pull Up, Then Pull Down* (1971) — Hot Tuna
* *Bark* — Jefferson Airplane (1971)
* *Papa John Creach* (1971)
* *Burgers* (1972) — Hot Tuna
* *Long John Silver* - Jefferson Airplane (1972)
* *Filthy!* (1972)
* *Thirty Seconds Over Winterland* - Jefferson Airplane (1973)
* *Baron Von Tollbooth & the Chrome Nun* - Paul Kantner, Grace Slick & David Freiberg (1973)
* *Playing My Fiddle for You* (1974)
* *Dragon Fly* — Jefferson Starship (1974)
* *Red Octopus* — Jefferson Starship (1975)
* *I'm The Fiddle Man* (1975)
* *Rock Father* (1976)
* *The Cat and the Fiddle* (1977)
* *Inphasion* (1978)
* *Historic Live Tuna* (1985)
* I Predict 1990 - Steve Taylor (1987)
* *Papa Blues* (1992)
* *Best Of Papa John Creach* (1994)

Kjelder
-------

* *Denne artikkelen bygger på «Papa John Creach» frå Wikipedia på engelsk, den 9. februar 2011.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* BNF
* BNF (data)
* MusicBrainz (artist)
* Discogs (artist)
* AllMusic (artist)

 |
| **Papa Westray** |
| --- |
| Geografi |
| 

Papa Westray is located in

 |
| **Stad** | Atlanterhavet |
| **Koordinatar** | 59°21′N 2°54′W﻿Koordinatar: 59°21′N 2°54′W﻿ |
| **Øygruppe** | Orknøyane

 |
| **Areal** | 9,18 km²

 |
| **Høgaste punkt** | North Hill (49 moh.)
 |
| Administrasjon |
| **Land** | Skottland |
| **Region** | Orknøyane |
| **Største busetnad** | Backaskaill

 |
| Demografi |
| **Folketal** | 65 (2001) |
| **Folketettleik** | 7,1 /km² |

**Papa Westray**, òg kalla berre **Papay**, er ei øy i Orknøyane i Skottland. I 2001 hadde øya 65 innbyggjarar, i dag 70. Jordsmonnet er særs frodig, og dette har i lange tider trekt til seg folk til øya. 

Westray frå Papa Westray
Gardshuset på Knap of Howar.
Historiske attraksjonar på øya er mellom anna Holland House og det tilknytte folkemuseumet og steinaldergarden Knap of Howar.

Ho er den tiande største av Orknøyane med eit areal på om lag 9 km². Dette gjer ho òg til den nest minste av dei busette øyane.

Dyreliv
-------

Mange fuglar hekkar på øya, mellom anna isterne og tjuvjo. Det var ein av dei siste stadane der ein fann geirfugl før den siste vart drepen i 1813. Delar av øya inngår i eit fuglereservat.

Historie
--------

Gardsbruket Knap of Howar frå yngre steinalder er det eldste bevarte huset i Nord-Europa, datert til kring 3500 f.Kr.. Gardshuset består av to nært rektangulære steinrom, side om side, med ei dør i mellom, og med dører til utsida på vestsida.

I følgje segnene skal den piktiske kong Nechtan på 700-talet ha prøvd å forføre ei ung kvinne kalla *Triduana* på øya. Kvinna reagerte med å grave ut augo sine. Ho vart seinare abbedisse i eit nonnekloster ved Restalrig, i dag ein del av Edinburgh og vart seinare kanonisert som St. Tredwell. Det står eit kapell tileigna henne på Papa Westray og dette vart ein pilegrimsstad for folk med augeplager. 

På øya står òg ei soknekyrkje frå 1100-talet tileigna St. Boniface (nyleg restaurert) med norrøne runesteinar (truleg frå 1100-talet) på kyrkjegarden.

Kjelder
-------

* *Denne artikkelen bygger på «Papa Westray» frå Wikipedia på engelsk, den 20. mars 2010.*
	+ *Wikipedia på engelsk oppgav desse kjeldene:*

1. ↑  *Working Lunch*, BBC Television
2. 1 2 3  Keay, J. & Keay, J. (1994) *Collins Encyclopaedia of Scotland*. London. HarperCollins.

Bakgrunnsstoff
--------------

* Papa Westray
* RSPB North Hill, Papa Westray Arkivert 2008-08-29 ved Wayback Machine.

| * v
* d
* e
Orknøyane |
| --- |
| Øyar i Orknøyane |
| Busette øyar | Mainland · Auskerry · Burray · Eday · Egilsay · Flotta · Gairsay · Graemsay · Hoy · North Ronaldsay · Papa Stronsay · Papa Westray · Rousay · Sanday · Shapinsay · South Ronaldsay · South Walls · Stronsay · Westray · Wyre |
| Andre øyar | Eynhallow · Helliar Holm · Lamb Holm · Switha · Swona |
| Byar og landsbyar | Kirkwall · Balfour · Finstown  · Houton · Longhope · Lyness · Stromness · Whitehall |

|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames

 |
**Lars Holen** (27. januar 1912–23. august 1994) var ein norsk gardbrukar og politikar frå Alvdal som representerte Hedmark og Arbeidarpartiet på Stortinget frå 1965 til -77.

Holen var son til ein småbrukar og var sjølv gardbrukar frå 1931. Seinare var han også rekneskapsførar for Landbruksøkonomisk institutt frå 1954.

Under andre verdskrigen var Holen aktiv i motstandsrørsla, mellom anna var han med i Milorg. Frå 1947 til 1967 var han med i heradsstyret i Alvdal, varaordførar 1960-63 og ordførar 1964-67.

Frå hausten 1965 til 1977 var Holen stortingsrepresentant for Arbeiderpartiet og heimfylket. Dei to fyrste sesjonane var han med i Protokollkomiteen. Frå 1967 til mars 1971 var han medlem i Landbrukskomiteen. I samband med at den fyrste Bratteli-regjeringa vart etablert, tok Holen over som sekretær i den same komiteen, ein posisjon han hadde resten av stortingsperioden. Tingbolken 1973-77 var han medlem i Samferdslekomiteen.

Holen var nestformann i Norsk Bonde- og Småbrukarlag i 1967–1972. Han var medlem i fleire offentlege råd og utval, til dømes Statens korn- og kraftforråd 1968-86, utvalet av 1970 som vurderte reglane for bruk av omsetningsavgifta, utvalet av 1972 til å utgreie behovet for regulering av motorisert ferdsel i utmark og utvalet av 1972 til revisjon av jordskiftelova. Frå 1977 til -83 var han styreleiar i Norsk Tipping A/S.

Kjelder
-------

* Stortingsbiografi

|  |  |
| --- | --- |
| Autoritetsdata | 
* PolSys

 |
**Skipslei** eller **sjøveg** er ein *vassveg* rekna for skipstrafikk, oftast brukt av handelsskip. Vanlegvis meiner ein dei vassvegane som er merka opp på sjøkart. Skipsleier er i dag vanlegvis merkt med sjømerke.

Skipslei vert òg brukt om mindre vassvegar. Desse er meir lokale og tilpassa fritidsbåtar. Desse kan vera gjennom ein skjergard inn til ein tettstad eller ei hamn. Ei tilrådd seglingslei er ei mindre form skipslei, og viser tryggaste veg forbi til dømes to øyar, eller eit skjer.

Ulike typar skipsleier vert klassifisert etter bruk, t.d. som innseglingslei til ei hamn. Dei moderne skipsleiene vart etablert då trafikken til sjøs vart overteken av dampskip på slutten av 1800-talet.

Tidlege sjøvegar var vanlegvis kystnære sidan navigatørane måtte nytta seg av kystlandemerke. Etter kvart som kunnskapane om navigasjon og kart auka, vart dei sjøfarande mindre avhengige av kystlandemerke, og sjøvegane strekte seg over større hav og osean.

Eit døme på ein kystnær sjøveg er skipsleia langs norskekysten; ein sjøveg som har gjeve landet Noreg namn. Ein annan gammal og viktig sjøveg i Nord-Europa var og er skipsleia gjennom Skagerrak, Kattegat og Øresund/Beltene. Denne leia knyter landa i Vest-Europa med landa omkring Austersjøen. Denne leia er dels basert på segling i kystnære farvatn, dels på segling i ope hav.

Trekantfarten i Atlanterhavet er døme på ein sjøveg over ope hav i Nord-Atlanteren og Sør-Atlanteren.

Kjelder
-------

* *Denne artikkelen bygger på «Skipsled» frå Wikipedia på bokmål, den 27. juni 2020.*
**Lars Helge Birkeland** (fødd 11. februar 1988) er ein norsk skiskyttar frå Birkenes i Aust-Agder. Han vart verdsmeister då han gjekk den fyrste etappen på det norske laget som vann 4 x 7,5 km stafett under VM i skiskyting 2019 i Östersund. Birkeland deltok også på Norges lag som tok sølv på stafett under Vinter-OL 2018 i Pyeongchang. Han er medlem i Birkenes Idrettslag.

Han er sidan 2015 gift med Fanny Horn Birkeland.

Lars Helge Birkeland

Aktiv
-----

Lars Helge Birkeland deltok på 20 km i verdsmeisterskapen i skiskyting både i 2012 og 2013, i begge tevlingane hamna han langt ned på resultatlista. Betre gjorde han det då VM i skiskyting 2017 fann stad i Hochfilzen, der han kom på niandeplassen på 20 km, med eitt tillegssminutt. Under dei olympiske vinterleikane 2018 i Sør-Korea tok han seg av den fyrste etappen for eit norsk mannskap som enda opp med sølv i 4 x 7,5 km stafett. Året etter vann Birkeland VM-gull då han på ny fekk gå fyrstetappen for Noregs lag i 4 x 7,5 km. Etter Birkeland gjekk Tarjei Bø, Vetle Sjåstad Christiansen og ankermannen Johannes Thingnes Bø.

Kjelder
-------

* *Denne artikkelen bygger på «Lars Helge Birkeland» frå Wikipedia på tysk, den 18. mars 2019.*
**Lars Lillo-Stenberg** (fødd 30. juni 1962) er ein norsk musikar og låtskrivar frå Oslo. Han er særleg kjend som frontfigur og vokalist i musikkgruppa deLillos.

Lillo-Stenberg starta i 1984 deLillos, ei musikkgruppe som i hovudsak har spelt inn album i stilartane pop og rock. Frå starten hadde han med seg i gruppa bassisten Lars Fredrik Beckstrøm og Rune Lindstrøm, seinare også trommeslagaren Øystein Paasche og gitaristen Lars Lundevall.

Lillo-Stenberg har gitt ut fleire soloplater, dels med musikk laga av andre toneskaparar og tekstforfattarar. Han har dessutan skrive instrumentalmusikk til dei norske spelefilmane *Elling* og *Buddy*, samt songen «For alle» til ein fjersnynsreklame for Coca-Cola.

Han er gift med skodespelaren Andrine Sæther.

Prisar og utmerkingar
---------------------

* 1994: Kardemommestipendiet
* 1997: Oslo bys kunstnerpris
* 2006: Skjæraasenprisen
* 2006: Prøysenprisen
* 2009: Tekstforfatterfondets ærespris
* 2018: Medaasprisen

Kjelder
-------

* *Denne artikkelen bygger på «Lars Lillo-Stenberg» frå Wikipedia på bokmål, den 23. juni 2015.*


|  |  |
| --- | --- |
| Autoritetsdata | 
* WorldCat
* BIBSYS
* Norsk biografisk leksikon
* Store norske leksikon
* VIAF
* GND
* LCCN
* ISNI
* SUDOC

 |
**Nadzeja Ostaptsjuk** (fødd 12. oktober 1980) er ein kviterussisk tidlegare friidrettsutøvar frå Stolin-distriktet i det sørvestlege Kviterussland. Ho tok gullmedaljen i kuletevlinga ved friidretts-VM 2005 og vart europameister i kulestøyt i 2010. I 2014 vart ho frådømd VM-gullet 2005.

Aktiv
-----

Ostaptsjuk tok steget opp i verdseliten i kulestøyt allereie då ho var 20 år gammal. Ho tok si fyrste internasjonale medalje under VM 2003, ein sølvmedalje. Året etter vart ho nummer fire i kule då tevlinga fann stad på historisk grunn i Hellas.

Med eit bestestøyt på 20,51 m vann Ostapsjuk kuletevlinga i verdsmeisterskapen i Helsinki i 2005, heile 87 m framom Olga Rjabinkina frå Russland, men resultatet altså annullert i 2014. Også ein sølvmedalje frå EM 2006, der ho hamna centimeteren bak vinnaren, vart annullert i 2014, basert på at ho skulle ha vore utestengd frå 2005. 

Under VM 2007 i Osaka landa kula til Ostapsjuk på 20,48 m, seks små cm bak gullstøytet til Valerie Vili frå New Zealand. Etter å ha teke bronse i OL 2008 (annullert i 2017) deltok Ostaptsjuk lite i store internasjonale stemne i 2009. I 2010-sesongen støytte ho 21,70 m innandørs i Mahiljow og ho vann også innnandørs-VM. Utover i sesongen vann ho alle seks kuletevlingane i Diamond League-stemna og var heilt suveren i europameisterskapen i Barcelona. Året etter kom ho på sølvplassen under VM 2011, men var over meteren bak Valerie Vili.

Ostapsjuk sette personleg rekord med 21,58 meter i eit stemne i Minsk i juli 2012. Nokre veker seinare kleiv ho til topps på sigerspallen under Sommar-OL i London, men der viste det seg straks at ho var dopa.

### Doping

Urinprøva til Ostapsjuk under London-OL 2012 viste spor etter dopingmiddel, og ho vart fråteken gullmedaljen. I 2014 vart hennar medaljeprestasjonar frå 2005 og 2006 annullerte og 2017 annullerte den internasjonale olympiske komite OL-medaljen frå 2008. 

### Medaljar og plasseringar i internasjonale meisterskap

* VM 1999 i Sevilla: Utslått i kvalifiseringa (17,47 m =nr 19)
* VM 2001 i Edmonton: Nr 7 – 18,98 m
* EM 2002 i München: Nr 5 – 19,07 m
* VM 2003 i Paris: Sølv – 20,12 m, bakom Svetlana Kriveljova (20,63 m)
* OL 2004 i Aten: Nr 4 – 19,01 m
* VM 2005 i Helsinki: Gull – 20,51 m (annullert 2014)
* EM 2006 i Göteborg: Sølv – 19,42 m (annullert 2014)
* VM 2007 i Osaka: Sølv – 20,48 m, bakom Valerie Vili (20,54 m)
* OL 2008 i Beijing: Bronse – 19,86 m (annullert 2017)
* EM 2010 i Barcelona: Gull – 20,48 m, framom Natallja Mikhnevitsj (19,53 m)
* VM 2011 i Daegu: Sølv – 20,05 m, bakom Valerie Adams (21,24 m)
* OL 2012 i London: Diskvalifisert (20,76 m = gull)

Kjelder
-------

* *Denne artikkelen bygger på «Nadzeya Ostapchuk» frå Wikipedia på engelsk, den 5. juli 2017.*
* *Denne artikkelen bygger på «Nadseja Astaptschuk» frå Wikipedia på tysk, den 5. juli 2017.*


|  |  |
| --- | --- |
| Autoritetsdata | 
* BBC Things

 |
**Lars Elton Myhre** (fødd 17. august 1984) er ein norsk tidlegare alpin skirennar. medlem i Gjøvik Skiklubb. Han vart norsk meister i utforrenn i 2007 og 2008 og i slalåm i 2009.

Myhre tok steget opp i noregseliten i 2004-sesongen då han mellom anna fekk sølv i NM-slalåmen i Øyer, vel sekundet bak noregsmeisteren Aksel Svindal. Same året fekk han sin debut i verdscupen. Vinteren 2007 vart han tiandemann i slalåm under alpint-VM i Åre. Seinare i sesongen overraska han med å vinne utforrennet under noregsmeisterskapen på Bjorli. Si beste plassering i ei verdscuptevling fekk Myhre då han vart nummer fem i kombinasjonen i Beaver Creek i USA 29. november 2007. På tampen av same sesongen forvarte han NM-tittelen i utfor ved meisterskapen i Øyer, veteranen Lasse Kjus på sølvplass kom vel halvsekundet bak i mål. Myhre sikra seg sitt tredje NM-gull under NM 2009 på Oppdal. I spesialgreina slalåm lukkast han å vinne framfor Kjetil Jansrud, med Truls Ove Karlsen på bronseplass.

Myhre deltok i dei olympiske vinterleikane 2006 og 2010, utan han makta hevde seg. Vedvarande skadeplagar gjorde at han la opp i 2013.

Bakgrunnsstoff
--------------

* «Lars Elton MYHRE». FIS. Henta 31. oktober 2022.
* «Lars Myhre». olympedia.org. Henta 31. oktober 2022.
**Catcleugh-reservoaret** er eit reservoar i Northumberland i England ved A68-vegen, like nord for Byrness og sør for grensa til Skottland.

Historie
--------

Reservoaret vart bygt mellom 1899 og 1905 for Newcastle og Gateshead Water Company. Reservoaret dannar ein del av ei rekkje reservoar langs A68 som er knytte saman via tunnelar og akvedukter frå **Catcleugh Reservoar** til Whittle Dene. Reservoara er drikkevasskjelde til Newcastle upon Tyne, Gateshead og omliggande område. Reservoaret får vatn frå River Rede.

Plante- og dyreliv
------------------

Catcleugh-reservoaret har status som *Local Wildlife Site* og er omgjeve av urskog og barskog. Det omliggande lyngheilandskapet har status som *Site of Special Scientific Interest*. because of the mosaic of heather og upland grassland. Her hekkar mellom anna heilo og strandvipe. Fiskeørn og kongeørn er òg observert i området.

Av pattedyr finn ein oter, ekorn, grevling, rådyr og flaggermus.

Kjelder
-------

* *Denne artikkelen bygger på «Catcleugh Reservoir» frå Wikipedia på engelsk, den 30. mars 2010.*
	+ *Wikipedia på engelsk oppgav desse kjeldene:*

1. ↑  *Archeology in Northumberland*, arkivert frå originalen 27. september 2007, henta 30. mars 2010
2. 1 2 3  «NWA Reservoars». 2006-2009. Henta 30. mars 2010. [*daud lenkje*]

|  |  |
| --- | --- |
| Autoritetsdata | 
* GeoNames

 |
**Hallington-reservoara** ligg nær den vesle landsbyen Colwell i Northumberland i England, 11 km nord for Corbridge. Hallington er faktisk to små reservoar: Hallington Reservoir West og Hallington Reservoir East, som er skild frå kvarandre av ein dam.

Historie
--------

Reservoara vart bygt på slutten av 1800-talet for Newcastle and Gateshead Water Company. Reservoara dannar ein del av ei rekkje reservoar langs A68-vegen som er knytt saman av tunnelar og akvedukter frå Catcleugh-reservoaret til Whittle Dene. Desse er drikkevasskjelder for Newcastle upon Tyne, Gateshead og dei omliggande områda.

Flora og fauna
--------------

Skogområdet nordvest for Hallington Reservoir East bestor stort sett av furu og lerketre med noko bøk, piletre og platanlønn, og av planter finn ein mellom anna den sjeldne gulstarren.

Reservoaret er ein viktig stad for overvintrande fuglevilt, som brunnakke, krikand og villand, og om hausten vadefugl som strandvipe, hettemåse og fiskemåse.

Det er observert ekorn, oter, grevling og flaggermus, samt kvitkloa kreps.

Kjelder
-------

* *Denne artikkelen bygger på «Hallington Reservoirs» frå Wikipedia på engelsk, den 31. mars 2010.*
	+ *Wikipedia på engelsk oppgav desse kjeldene:*

1. 1 2 3 4 5  «NWA Reservoars». 2006-2009. Henta 31. mars 2010. [*daud lenkje*]

Bakgrunnsstoff
--------------

* Luftfoto[*daud lenkje*]
**Nagar Haveli** er eit område som utgjer brorparten av det indiske unionsterritoriet Dadra og Nagar Haveli. Det er omgjeve av dei indiske delstatane Gujarat og Maharashtra. Territoriet omsluttar ein liten eksklave frå Gujarat, Maghval, i nordvest.

Silvassa, hovudstaden for unionsterritoriet, ligg nordvest i Nagar Haveli. Andre byar i området er Amli, Sili, Saili, Amal, Kanadi, Vasona, Velugam, Dolara og Sindavni.

Historie
--------

Nagar Haveli var lenge under radjputstyre før området blei del av Maratahariket. Det blei overgjeve til det portugisiske imperiet i 1783 som kompensasjon for eit senka portugisisk skip. Indisk-portugisiske nasjonalistar tok kontroll over Nagar Haveli i august 1954, og sette opp eit pro-indisk styre her og i Dadra. Dei to områda blei gjort til eit felles unionsterritorium i India 11. august 1961.

Kjelder
-------

1. ↑  «Dadra & Nagar Haveli». *dnh.nic.in/*. Henta 5/9/2013.
2. ↑  
«Dadra and Nagar Haveli» (2015), *Encyclopædia Britannica*. Lesen 13. februar 2015.


---

* *Denne artikkelen bygger på «Nagar Haveli» frå Wikipedia på engelsk, den 13. februar 2015.*
*Sjå òg Eurovision (fleirtyding)*.

**Eurovision** vart skipa i 1954 i Genève i Sveits, og er ein del av Den europeiske kringkastingsunionen. Eurovision vart skipa for å bistå med utveksling av fjernsyns og radio-program og fjernsynsbilete i tilknyting til nyhendehendingar via Eurovision news exchange.

Eurovision har i dag 75 medlemmer i 56 land i Europa, Nord-Afrika og Midtausten. I tillegg kjem 61 tilknytte selskap i Europa, Afrika, Amerika, Asia og Oseania.

TV-sendingar via Eurovision kan kjennast att ved logoen som vert presentert samtidig med starten av «Te Deum» av Marc-Antoine Charpentier. Den fyrste Eurovisionssendinga gjekk på lufta 6. juni 1954 og var Narzissenfest i Montreux i Sveits.

Den mest kjende sendinga til Eurovision er kanskje den årlege songkonkurransen Eurovision Song Contest, som har gått på lufta ein gong i året sidan 1956. Utover denne kjem andre samsendingar som velsigninga til paven, Urbi et Orbi, og nyttårskonserten frå Wien i Austerrike i tillegg til nyhendebilete frå sportsarrangement.

Kjelder
-------

1. ↑  «OUR MEMBERS» (på engelsk). The European Broadcasting Union. Henta 11. august 2023.

* *Denne artikkelen bygger på «Eurovisionen» frå Wikipedia på bokmål, den 14. august 2011.*

Bakgrunnsstoff
--------------

 Commons har multimedium som gjeld: **Eurovision**

* Offisiell nettstad Edit this at Wikidata

|  |  |
| --- | --- |
| Autoritetsdata | 
* MusicBrainz (artist)

 |
*Denne artikkelen handlar om ledda mellom knoklane i hovudskallen. For sting som held veva saman, sjå kirurgisk sutur. For dei naturlege strukturane som finst hjå mange dyr, sjå sutur i anatomi.*
Hovudskallen sett frå sida
Hovudskallen sett frå sida med fleire saumer
Ein **skallesaum** eller **skallesutur** (av latin *suturae cranii*) er eit fibrøst ledd som berre finst i hovudskallen, og som er samanknytt av Sharpeys fibrar. Saumane bidreg til små rørsler, som igjen betrar compliance og elastisitet i skallen. Ledda i skallen er synartrosar. Det er vanleg at mange av knoklane i skallen ikkje er samansmelta ved fødsel. Samansmeltinga av desse knoklane blir kalla kraniosynostose. Omgrepet «fontanell» blir brukt for å skildre dei resulterande blaute områda hjå foster før forbeining. Posisjonen på knoklane held fram med å endra seg gjennom livet, og kan dimed vere viktig i kriminalteknikk og arkeologi. Alderdom kan føre til at saumane blir fullstendig forbeina.

Ledda mellom tennene og leddet mellom underkjeven og hovudskallen, kjeveleddet, er dei einaste ledda i hovudskallen som manglar saumer.

Liste over saumer
-----------------

Dei fleste saumane er namngjevne etter knoklane dei artikulerar med, men somme har spesielle namn.

### I hovudsak synleg frå sida (*norma lateralis*) og baksida (*norma occipitalis*)

* Koronarsaum — mellom pannebeina og issebeina
* Lambdasaum — mellom issebeina og bakhovudbeina, kontinuerleg med *s. occipitomastoidea*
* *Sutura occipitomastoidea* — mellom bakhovudbeina og tinningbeina, kontinuerleg med lambdasuturen
* *Sutura squamosa*
* *Sutura sphenofrontalis*
* *Sutura sphenoparietalis*
* *Sutura sphenosquamosa*
* *Sutura sphenozygomatica*
* *Sutura temporozygomatica*
* *Sutura frontozygomatica*

### I hovudsak synleg frå framsida (*norma frontalis*) eller oversida (*norma verticalis*)

* *Sutura frontalis* — mellom dei to pannebeina, før desse smeltar saman til ein knokkel
* Pilsaum — langs midtlinja, mellom issebeina

### I hovudsak synleg frå undersida (*norma basalis*) eller innsida (*norma basalis interna*)

* *Sutura frontoethmoidalis*
* *Sutura petrosquamosa*
* *Sutura sphenoethmoidalis*
* *Sutura sphenopetrosa*

Galleri
-------

* LambdasaumenLambdasaumen
* KoronarsaumenKoronarsaumen
* Sutura squamosa*Sutura squamosa*
* Sutura temporozygomatica*Sutura temporozygomatica*
* PilsaumenPilsaumen
* PilsaumenPilsaumen
* PilsaumenPilsaumen
* (1) Koronarsaumen, (2) pilsaumen og (3) lambdasaumen sett frå oversida(1) Koronarsaumen, (2) pilsaumen og (3) lambdasaumen sett frå oversida

Kjelder
-------

* *Denne artikkelen bygger på «Suture (joint)» frå Wikipedia på engelsk, den 2. mars 2015.*

1. ↑  Holck, Per (6. februar 2015). «ledd». Store medisinske leksikon. Henta 2. mars 2015.
2. ↑  «Module - Introduction to Joints». Arkivert frå originalen 17. desember 2007. Henta 29. januar 2008.
3. ↑  «kraniosynostose». Norsk Helseinformatikk, nhi.no. 30. oktober 2013. Arkivert frå originalen 2. april 2015. Henta 2. mars 2015.
4. ↑  Holck, Per (13. februar 2009). «fontanell». Store medisinske leksikon. Henta 2. mars 2015.

Bakgrunnsstoff
--------------
Eit **skalarfelt** knyt ein skalar verdi til kvart punkt i rommet. Skalaren kan anten vere eit matematisk tal eller ein fysisk storleik. Skalarfeltteori vert ofte nytta i fysikk, til dømes for å indikere temperatur- eller lufttrykkfordelinga i rommet.

Definisjon
----------

Matematisk er eit skalarfelt i området *U* ein reell eller ein kompleks funksjon på *U*. Regionen *U* kan vere eit sett i eit euklidsk rom eller meir generelt eit undersett i eit mangfald. I matematikk vert uttrykket «skalarfelt» hovudsakleg nytta for å skilje ein funksjon av dette slaget frå eit meir generelt tensorfelt, tettleiksmengd eller differensialform. 

Fysisk har eit skalarfelt i tillegg måleiningar knytt til seg. I denne samanhengden er skalarfeltet òg uavhengig av koordinatsystemet ein nyttar til å skildre det fysiske systemet. Skalarfelt skil seg frå andre fysiske storleikar som eit vektorfelt som har ein vektor i kvart punkt i rommet, og tensorfelt.

Kjelder
-------

* *Denne artikkelen bygger på «Scalar field» frå Wikipedia på engelsk, den 21. juli 2009.*
Den amerikanske romferja «Discovery» på veg til verdsrommet under STS-120, den 23. oktober 2007.
Ei **romferje** er eit fartøy som er konstruert for bemanna reiser til verdsrommet. Dei vert skotne opp vertikalt slik som rakettar, men landar horisontalt som eit fly.

Når ein talar om romferjer er det som regel dei amerikanske romferjene ein snakkar om. Den dåverande Sovjetunionen konstruerte romferja «Buran» som oppheldt seg tre timar i verdsrommet under si første og einaste testflyging. Romferja «Pitsjka» og tre ikkje namngjevne fartøy vart aldri ferdigkonstruerte før Sovjetunionen braut saman i 1991. Den europeiske romfartsorganisasjonen ESA planla ei romferje kalla «Hermes», men kansellerte seinare prosjektet ettersom ein ville satse på fjernstyrt utforsking av verdsrommet med romsondar og heller samarbeide med NASA og Russland om oppsending av ESA sine astronautar.

Den amerikanske romfartsprogrammet vart starta i 1970 åra ettersom ein meinte ein ville vere i stand til å drive romferder hyppigare og meir kostnadseffektiv enn med tradisjonelle eingongs bererakettar, som til då var einaste alternativet til å kome ut i verdsrommet. Den første gongen ei romferje vart skoten opp var «Columbia» den 12. april 1981. Dette var på dagen 20 år etter historia si første bemanna romferd nokonsinne, med Vostok 1.

Romferjene viste seg snart å ikkje svare til dei opphavlege forventningane, dei er dyrare i drift og tar lenger tid å overhale mellom kvar ferd enn kva ein hadde rekna med. Etter «Challenger»-ulykka vert romferjene ikkje lenger nytta til utskytingsoppdrag der ein i staden kan nytte ubemanna eingongs bererakettar. Sidan romferja «Columbia» og gjekk tapt har NASA arbeida med eit nytt fartøy som skal kunne ta over romferjeprogrammet i 2010. Forutan ei siste ferd til romteleskopet Hubble er alle framtidige ferder med romferjene konsentrert om å få ferdig den internasjonale romstasjonen.

|  |  |
| --- | --- |
| Autoritetsdata | 
* WorldCat
* GND
* LCCN
* BNF
* BNF (data)
* SUDOC
* NDL

 |
**Acharya Nāgārjuna** (ca. 150–250) var ein indisk filosof og grunnleggjaren av Madhyamaka-skulen innan Mahayana-buddhismen. Han blir ofte rekna som den mest innverknadsrike buddhisttenkjaren etter prins Siddharta Gautama sjølv.

Nagarjuna blei fødd i Sør-India som ein hinduisk brahminar. Han blei ein sterk kritikar av hinduismen og av den tradisjonelle buddhismen (hinayana-skulane). Nagarjuna blir ofte framstilt med eigne statuar som ein bodhisattva. Desse er lett gjenkjennelege ettersom han ofte er avbilda saman med ein «naga» - ein kjempemessig guddommeleg slange – som vaktar han. Nagaen kan òg forståast som ein arhat. Ida om arhaten som vaktar skattane til buddhismen finst òg i mahayana i Kina - «luohan»

Nagarjuna skreiv fleire filosofiske avhandlingar, sjølv om mange av bøkene er skrivne av andre, men tillage Nagarjuna. Den mest kjende og viktigaste er *Mūlamadhyamakakārikā* – 'Ei avhandling om middelvegen'. Nagarjuna brukte i likskap med Buddha òg omgrepet «middelvegen» om sin filosofi.

Kjelder
-------

* *Denne artikkelen bygger på «Nāgārjuna» frå Wikipedia på bokmål, den 7. mai 2021.*

Litteratur
----------

* Knut A. Jacobsen: *Buddhismen*, Pax forlag, 2000, ISBN 9788253022086

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* SUDOC

 |
Bojan speler gusli på eit måleri av Viktor Vasnetsov.
**Bojan** er ein skald som er nemnd i det russiske Igorkvadet frå 1100-talet. 

Bojan er nemnd seks gonger i verket, som ein person som syng, ser og fortel.
Han blir omtalt som ein etterkomar av guden Veles eller Volos, kanskje med tilvising til Veles som ein vernar for musikarar. Ein veit ikkje om Bojan er eit namn eller ei nemning for han som skald. 

Sjølv om Igorkvadet er den einaste gamle teksten som påkallar Bojan, er namnet hans blitt mykje brukt i seinare kultur. Han er nemnd i *Zadonsjtsjina* frå 1300-talet og i Pusjkin sitt dikt *Ruslan og Ljudmila* frå 1820. Han er også blitt mykje avbilda i russisk biletkunst. Den russiske varianten av knappetrekkspel, som blei funne opp i 1907, har namnet bajan etter skalden.

Galleri
-------

* Statue i Ludtsjytsy i KviterusslandStatue i Ludtsjytsy i Kviterussland
* Statue i Tsjutsjin i Ukraina.Statue i Tsjutsjin i Ukraina.
* Statuar av Bojan og Aleksandr Peresvet i Brjansk i Russland.Statuar av Bojan og Aleksandr Peresvet i Brjansk i Russland.
* Statue i Novhorod-Siverskyj i Ukraina.Statue i Novhorod-Siverskyj i Ukraina.

Kjelder
-------

1. ↑  Prince 1917, s. 58.

Bibliografi
* Prince, J. Dyneley (1917). «The Names Troyan and Boyan in Old Russian». *Proceedings of the American Philosophical Society* **56** (2): 152–160. ISSN 0003-049X.

* *The Encyclopaedia of The Lay of Ihor's Campaign*, i fem band. Kiev, 1995. Volume 1, s. 147-153.

---

* *Denne artikkelen bygger på «Boyan (bard)» frå Wikipedia på engelsk, den 3. mars 2021.*


|  |  |
| --- | --- |
| Autoritetsdata | 
* GND

 |
**Auckland Council** (maori *Te Kaunihera o Tāmaki Makaurau* ) er det lokale styret for Auckland-regionen i New Zealand. Det er ei territorial styresmakt som har ansvar, plikter og fullmakter til eit regionalt råd, og det same er ei einskapleg styresmakt, i samsvar med *Local Government (Auckland Council) Act 2009*, som oppretta rådet. Det styrande organet består av ein ordførar og 20 rådsherrar, valt frå 13 avdelingar. Det er også 149 medlemmer av 21 lokale styre som tek avgjersler i saker for lokalsamfunna dei representerer. Det er det største rådet i Oseania, med eit årleg budsjett på 3 milliardar dollar, 29 milliardar dollar i eigenkapitalen til skattebetalarane og 9 870 heiltidstilsette per 30. juni 2016. Rådet byrja å fungere 1. november 2010, og kombinerte funksjonane til det førre regionsrådet og dei sju by- til regionen og distriktsråd til eitt «superråd» eller «superby».

Rådet vart oppretta med heimel i ei rekkje lovar frå parlamentet, og eit *Auckland Transition Agency*, også oppretta av sentralregjeringa. Både måten rådet vart oppretta på, og strukturen det fekk vart kritisert gjentatte gonger frå mange hald gjennom etableringsperioden.

Kjelder
-------

* *Denne artikkelen bygger på innleiinga i «Auckland Council» frå Wikipedia på engelsk, den 13. august 2023*

Referansar

1. ↑  «Local Government (Auckland Council) Act 2009 No 32 (as at 10 May 2011), Public Act – New Zealand Legislation». Legislation.govt.nz. 10. mai 2011. Henta 13. august 2023.
2. ↑  «Auckland Council explained». Auckland Council. Henta 13. august 2023.
3. ↑  Orsman, Bernard (25. juni 2008). «Super city's council Australasia's biggest». *The New Zealand Herald*. Henta 13. august 2023.
4. ↑  Orsman, Bernard (26. mars 2010). «Local govt newbie to lead Super City». *The New Zealand Herald*. Henta 13. august 2023.
5. ↑  «Auckland Council staff numbers and costs continue to rise». *The New Zealand Herald*. 8. september 2016. Henta 13. august 2023.

Bakgrunnsstoff
--------------

 Commons har multimedium som gjeld: **Auckland Council**

* Offisiell nettstad Edit this at Wikidata

|  |  |
| --- | --- |
| Autoritetsdata | 
* WorldCat
* VIAF
* LCCN
* ISNI

 |
**Mateusz Przybylko** (fødd 9. mars 1992) er ein tysk høgdehoppar fødd i Bielefeld av polske foreldre. Han vart europameister i øvinga i 2018.

Karriere
--------

Przybylko vart utslått i høgdehopp-kvalifiseringa både under Friidretts-VM 2015 og OL 2016. Den 25. juni 2017 presterte han livsbeste 2,35 meter i Bottrop. To månader seinare vart han femtemann i VM i friidrett 2017 i London. Ved EM i friidrett 2018 i Berlin vann han gullmedaljen då han som den einaste tok seg over 2,35 meter. Han var langt unna finaleplass i så vel VM 2019 som i Tokyo-OL i 2021. Derimot tok han i 2022 seg vidare frå kvalifisering til både VM-finale i Eugene og til EM-finale i München, og enda med høvesvis 12. og 6. plass i dei to meisterskapane.

Przybylko var tysk meister 2017, 2018, 2020.

Kjelder
-------

* Mateusz PRZYBYLKO | Profile | World Athletics
* *Denne artikkelen bygger på «Mateusz Przybylko» frå Wikipedia på tysk, den 19. august 2023.*

Bakgrunnsstoff
--------------

 Commons har multimedium som gjeld: **Mateusz Przybylko**

|  |  |
| --- | --- |
| Autoritetsdata | 
* Munzinger (sport)

 |
**MS «With Harvest»** er eit lasteskip bygd i 2014 ved Fiskarstrand Verft som byggnummer 77. Skipet vart levert 1. august same år til Egil Ulvan Rederi. Det har ei lengd på 69,9 meter, og ei breidde på 17,2 m. Skipet fraktar fiskefôr og har ein kapasitet på 3000 t. «With Harvest» er utstyrt med seks bulkrom på til saman 5000 kubikkmeter. Skipet er utstyrt med Graintec, lukka lastesystem, som lastar 300 tonn/t. Skipet brukar Graintec lossesystem som har ein kapasitet på 200 tonn/t, med rekkjevidde på 27 meter. Toppfarten på skipet er 14,3 knop, og det har ein «servicefart» på 13 knop.

Motortrøbbel vest for Hidra
---------------------------

1. mai 2020 fekk «With Harvest» motorhavari i Berrefjord, vest for Hidra. Redningsskøyta RS «Kristian Gerhard Jebsen» bistod skipet og hindra det i å gå på grunn. «With Harvest» var i området for å levera fiskefôr til Mowi sitt oppdrettanlegg.

Referansar
----------

1. ↑  «WITH HARVEST». Henta 10. mars 2021.
2. ↑  «M/S «WITH HARVEST» - Skipsrevyen.no» (på norsk bokmål). 16. november 2014. Henta 10. mars 2021.
3. ↑  «Bygg nr.: 77 "With Harvest" - 2014 - Fiskerstrand Verft AS». Arkivert frå originalen 10. april 2021. Henta 10. mars 2021.
4. ↑
5. ↑  Berge, Aslak (2. mai 2020). «70 meter lang fôrbåt fikk motortrøbbel vest for Hidra» (på norsk bokmål). Henta 10. mars 2021.

* *Denne artikkelen bygger på «MS «With Harvest»» frå Wikipedia på bokmål, den 11. april 2021.*


|  |  |
| --- | --- |
| Autoritetsdata | 
* 33236 DNV GL

 |
Ártabukta sett frå ei romferje i november 1994.
**Ártabukta**, òg kalla **Amvrakiabukta** (gresk Αμβρακικός κόλπος, *Amvrakikós Kólpos*), er ei bukt i Det joniske havet nordvest i Hellas. Ho er om lag 40 km lang og 15 km brei og er den største lukka bukta i Hellas. Byane Préveza, Árta, Amfilokhía (tidlegare kjend som Karvasarás) og Vónitsa ligg langs kysten.

Inngangen til bukta er gjennom eit 700 meter breitt sund mellom den antikke byen Actium (gresk Άκτιο, *Áktio* eller Άκτιον, *Áktion*) i sør og Préveza i nord. Ein tunell går mellom dei to byane. Bukta er forholdsvis grunn og langs kysten ligg det mange myrer, og store delar av dei er ein del av ein elvemunning. Elvane Loúros og Árakhthos munnar ut i bukta, og derfor er bukta varmare og mindre salt enn Det joniske havet. Ein straum renn frå bukta og ut i havet. Bukta er rik på multe, sjøtunge og ål. 

Bukta har fått namnet sitt frå byen Árta, medan det alternative namnet har fått namnet sitt frå den antikke byen Ambrakia som ligg nær kysten der Árta i dag ligg. 

Frå det greske sjølvstendet i 1832 til den andre balkankrigen i 1913 danna delar av bukta grensa mellom Kongedømet Hellas og Det osmanske riket.

Restane av fleire antikke byar ligg ved kysten: Actium ved inngangen, der det kjende slaget ved Actium vart utkjempa i 31 fvt.; Nikopolis, Argos Ippatum, Limnaea og Olpae.

Kjelde
------

* *Denne artikkelen er basert på ei omsetjing av artikkelen Ambracian Gulf frå Engelsk Wikipedia der følgjande kjelder mellom anna vart nytta:*

* James Wolfe, «Observations on the Gulf of Arta, Made in 1830» *Journal of the Royal Geographical Society of London* **3**:77-94 (1833) at JSTOR

Koordinatar: 38°58′21″N 20°58′09″E﻿

|  |  |
| --- | --- |
| Autoritetsdata | 
* VIAF
* GND
* GeoNames

 |
**Ástor Piazzolla** (11. mars 1921–4. juli 1992) var ein argentinsk komponist og bandoneonist. Gjennom livet sitt komponerte han i fyrste rekkje tangomelodiar, men også operaer, filmmusikk og teatermusikk.

Biografi
--------

Ástor Piazzolla vart fødd inn i ein italienskætta familie i Mar del Plata i Argentina. I ung alder flytte han med familien til byen New York, der han fekk mange musikalske impulsar og lærte å spela bandoneon (ein argentinsk variant av trekkspel). I 1937 vendte han attende til heimlandet, der han opptredde mykje med bandoneon saman med andre tangomusikarar på nattklubbar i Buenos Aires. Han møtte også pianisten Arthur Rubinstein, som oppfordra den unge Piazzolla til å studera under komponisten Alberto Ginastera. Dette rådet fylgde han. I 1950-åra tok Piazzolla for alvor til med komposisjon; i 1950 komponerte han filmmusikken til tangofilmen *Bólidos de acero*.

I 1953 oppfordra Ginastera Piazzolla til å delta i ei komposisjonstevling, og Piazzolla sendte inn symfonien *Buenos Aires* (1953). Han vann eit stipend for å reisa til Paris og studera komposisjon under Nadia Boulanger. Han reiste dit i 1954. Boulanger hjelpte han til å finna sin eigen særeigne stil, og ikkje freista å bli som komponistane han hadde studert. Han tok opp element frå både jazz og klassisk musikk og skapte det han kalla tango nuevo.

Året etter starta Piazzolla opp ein tango-oktett i Buenos Aires, som heldt det gåande i mange år. Frå 1976 - 1983, under militærdiktaturet i Argentina, budde Piazzolla i Italia, men kom på vitjing til heimlandet mange gonger. Han døydde i Buenos Aires i 1992.

Piazzolla var gift to gonger. Fyrste gongen var med artisten Déde Wolff, som han fekk to born med. På 1970-talet gifte han seg med Laura Escalada, og dei heldt saman fram til Piazzolla døydde. Også norske musikarar har spelt musikken til Piazzolla, m.a. Per Arne Glorvigen, Atle Sponberg, Sverre Indris Joner og Kåre Jostein Simonsen.

Verk i utval
------------

* 1943: *Suite para cuerdas y arpas*
* 1946: *El desbande*
* 1952: *Rapsodía porteña*
* 1953: *Buenos Aires*
* 1954: *Sinfonietta*
* 1959: *Adiós Nonino*
* 1963: *Tres tangos sinfonicos*
* 1965: *La Serie del Ángel*
* 1969: *Balada Para Un Loco*
* 1969: *María de Buenos Aires*
* 1970: *El pueblo joven*
* 1972: *Oblivion*
* 1973: *Libertango*
* 1975: *Suite Troileana*
* 1976: *500 motivaciones*
* 1979: *Concierto para bandoneón*
* 1982: *Le grand tango*
* 1986: *El exilio de Gardel*

Kjelder
-------

* *Denne artikkelen byggjer på stoff frå «Ástor Piazzolla» frå Wikipedia på engelsk og «Ástor Piazzolla» frå Wikipedia på bokmål, den 3. april 2012.*

Fotnote
-------

1. ↑   Store Norske Leksikon om Astor Piazzolla

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* GND
* LCCN
* ISNI
* BNF
* BNF (data)
* LIBRIS

 |
**Tulane University** er eit privat universitet i New Orleans i den amerikanske delstaten Louisiana. Det vart grunnlagt som offentleg, medisinsk universitet i 1834, og er det einaste i USA som har vorte privatisert. Tulane er med i Association of American Universities og er rekna som del av «Sørstats-Ivy League».

Soge
----

Newcomb Art Department i 1904.
Universitetet blei grunnlagd som Medical College of Louisiana i 1834, delvis for å motverka trugsmål frå sjukdommar som koppar, kolera og gulfeber i USA. Det var den andre medisinske utdanningsinstitusjonen i Sørstatane, og den 15. i USA. I 1847 blei institusjonen omdanna til eit offentleg universitet, The University of Louisiana, med eit juridisk fakultet i tillegg. Det blei utvida med fleire akademiske utdanningsfelt for menn i 1851.

Universitetet var stengd frå 1861 til 1865, under den amerikanske borgarkrigen. På grunn av depresjonen i det sørlege landbruket etter krigen hadde det store økonomiske problem etter gjenopninga. Næringslivsmannen Paul Tulane donerte store landområde til universitetet. Det blei også etablert eit fond, Tulane Educational Fund. I 1884 overførte delstatsregjeringa i Louisiana ansvaret for universitet til styret, og det blei privatisert som Tulane University of Louisiana. I 1886 førte ein større donasjon frå Josephine Louise Newcomb til oppretting av eit college for kvinner, H. Sophie Newcomb Memorial College, det første parallelle kvinneuniversitetet i USA. I 1894 blei det etablert eit teknologifakultet, seinare School of Engineering, og universitetet flytta til St. Charles Avenue i Uptown New Orleans, der det ligg i dag.

Moderne Health Sciences Center i 2006.

Fagfelt og studentar
--------------------

Universitetet har i dag fakultet innan medisin, tropemedisin, jus, økonomi, arkitektur, informasjonsteknologi, ingeniørfag og humanistiske fag. Undervisinga blir gjeve opp til doktorgradsnivå.

Ved lærestaden var det i 2006 10 606 studentar og 1 319 vitskapleg tilsette. Dette året var skulepengane US$ 34 896 for studentar folkeregistrert i USA. 

Kjende tidlegare studentar omfattar yahoogründeren David Filo, politikaren Newt Gingrich og TV-verten Jerry Springer.

Kjelder
-------

* *Denne artikkelen bygger på «Tulane University» frå Wikipedia på engelsk, den 8. mai 2010.*

Fotnotar

1. ↑  «Gerald R. Ford: Address at a Tulane University convocation». 1975.

Bakgrunnsstoff
--------------

 Commons har multimedium som gjeld: **Tulane University**

* Offisiell nettstad Edit this at Wikidata

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* ISNI
* BNF
* BNF (data)
* SUDOC
* ULAN
* NLA

 |
**Football Club Twente** er ein fotballklubb i Enschede i regionen Twente i Nederland. Klubben vart skipa i 1965 ved samanslåinga av Sportclub Enschede og Enschedese Boys. FC Twente har sidan 1984 spela fast i den nederlandsk toppdivisjonen, Eresdivisie.

Twente vann i 2010 sitt fyrste og hittil einaste seriemeisterskap. Fire gongar har klubben hamna på andreplassen i serien; 1974, 2008, 2009 og 2011. I 2011 vann elles Twente den såkalla KNVB-pokalen som nederlandske cupmeistrar for tredje gongen. Gjennom andreplassen i den heimlege serien i 1974 kvalifiserte klubben seg for UEFA-cupen sesongen etter. Laget spela seg då heilt fram til finalen med bortekamp og heimekamp. Etter 0-0 på bortebane mot Borussia Mönchengladbach vart det ein real smell med 1-5-tap på heimebane.

Klubben har sidan 1998 spela heimekampane på De Grolsch Veste. Tribuneanleget har plass til 30 205 tilskodarar. Laget spelar i tilnærma heilraude drakter. Norske Hallvar Thoresen spela for Twente frå 1976 til -81.

Kjelder
-------

* *Denne artikkelen bygger på «FC Twente» frå Wikipedia på engelsk, den 2. juni 2013.*


|  |  |
| --- | --- |
| Autoritetsdata | 
* Store norske leksikon
* VIAF

 |